ฉีดยาคุมแบบ3เดือนเข็มแรกวันที่ 12/1 หลังจากนั้นเดือน02 ประจำเดือนไม่มาทั้งเดือน แต่เมื่อวันที่14/02มีอะไรกับแฟนแตกในไปหนึ่งครั้ง หลังจากนั้นประจำเดือนก็ไม่มี แต่เมื่อ06/03เริ่มมีประจำเดือน06/03-08/03ประจำเดือนมาน้อยถึงปานกลาง แต่เมื่อเช้าวันที่09/03มีลิ่มเลือดคล้ายผนังมดลูกออกมาบนผ้าอนามัย อยากทราบว่าเป็นอะไร
สวัสดีค่ะ หากได้ฉีดยาคุมกำเนิดชนิด 3 เดือนไปเมื่อวันที่ 12 ม.ค. ผลข้างเคียงของยาฉีด อาจทำให้มีเลือดออกกะปริดกะปรอย หรืออาจทำให้ประจำเดือนขาดหายไปก็ได้ค่ะสำหรับการมีเพศสัมพันธ์ในวันที่ 14 ก.พ.นั้น โอกาสที่จะตั้งครรภ์มีน้อยมาก เพราะยาฉีดจะช่วยป้องกันการตั้งครรภ์ได้มากกว่า 99%ดังนั้น การที่ประจำเดือนไม่มาในเดือน ก.พ. แล้วันที่ 6-9 มี.ค. ได้มีเลือดออกมา ก็ถือเป็นผลที่เกิดจากยาฉีดคุมกำเนิดได้ค่ะ ไมไ่ด้ผิดปกติอะไร ทั้งนี้ เลือดที่ออกมา ถือเป็นเลือดจากผลของยา ไม่ใช่ประจำเดือนจริงๆ ดังนั้น เลือดอาจมีมากหรือน้อย หรืออาจออกไม่กี่วันหรือหลายวันก็ได้ ไม่ได้ถือว่าผิดปกติอะไร แต่โดยส่วนใหญ่ หากฉีดยาคุมต่อเนื่องไปเรื่อยๆ ก็จะไม่มีเลือดออกมาอีกค่ะ แต่ก็ไม่ได้ถือว่าอันตรายอะไรค่ะ